Súradnice: 49°13′50″S 14°15′12″V﻿ / ﻿49,23056°S 14,25333°V﻿ / 49.23056; 14.25333

**Prírodná pamiatka Zelendárky** (ev. číslo 993) je sústava desiatich rybníkov na potoku Divišovka a jeho prítokov, rozkladajúca sa zhruba 3 až 5 km východne až severovýchodne od mesta Protivín v okrese Písek, neďaleko osady Nová Ves u Protivína, časti obce Žďár, a Těšínova. Sústavu tvoria rybníky *Skopec*, *Čejka*, *Zukáček*, *Uchcánek*, *Starý u Nové Vsi*, *Kolářů u Nové Vsi*, *Na Rejčavých*, *Starý a Nový u Krče* a *Mlýnský u Krče*. Chránená je nielen sústava rybníkov, ale aj priľahlé brehové porasty, porast hrádzí a okolitých mokradí. Rezervácia bola vyhlásená v roku 1985 na ploche 30,5681 ha. Názov je prevzatý od rovnomennej samoty (hospodárskeho dvora) severne od Nového rybníka u Krče. Časť prírodnej pamiatky sa nachádza na území prírodného parku Písecké hory.

Chránené územie slúži ako prirodzené sídlisko niekoľkých chránených druhov rastlín a živočíchov a ako doklad charakteristického prvku juhočeskej krajiny - rybnikárstva.

História
--------

Ochrana území prebieha od roku 1986, kedy bolo chránené ako "Chránený prírodný výtvor". Následne bola podľa vyhlášky Ministerstva životného prostredia ČR číslo 395/1992 Zb. zmenená na prírodnú pamiatku.

Prírodné pomery
---------------

Prírodná pamiatka leží v okolí obce Nová Ves v nadmorskej výške medzi 400 až 435 m n. m. Na plochej terénnej zníženine pri juhozápadnom úpätí Píseckých hôr. Predmetom ochrany je sústava 10 rybníkov s veľkosťou medzi 0,9 až 5,5 ha tvoriaca dve rybničné sústavy, ktoré sú charakteristickým prvkom juhočeskej krajiny. Okrem samotných rybníkov sú chránené aj priľahlé brehové porasty, hrádze rybníkov a podmáčané lúky v blízkosti rybníkov. Keďže rybníky nie sú vhodné pre intenzívny chov rýb, došlo u nich k vývoju vhodných podmienok pre výskyt chránených druhov.

### Flóra

Na podmáčaných lúkach v okolí je možné pozorovať vstavačovec májový (*Dactylorhiza majalis*), bazanovec kytkový (*Lysimachia thyrsiflora*), všivec lesný (*Pedicularis sylvatica*), ďalej na území Česka posledná prežívajúca populácia vodného machu prameňovka rakytovitá (*Fontinalis hypnoides*). Ďalej tu rastie pakolenec ježinosemenný (*Spergularia echinosperma*), blatnička vodná (*Liosella aquatica*), elatinka pieprová (*Elatine hydropiper*), elatinka trojtyčinková (*Elatine triandra*), bahnička vajcovitá (*Eleocharis ovata*) a ostrica česká (*Carex bohemica*). V roku 2003 tu bol overený výskyt kriticky ohrozenej trojradovky hlávkatej (*Cyperus michelianus*).

Až do konca 70. rokov 20. storočia sa na dne niektorých rybníkov vyskytovala lindernia puzdierkatá (*Lindernia procumbens*).

### Fauna

Z chránených druhov sa na území prírodnej pamiatky vyskytujú napríklad z obojživelníkov skokan zelený (*Rana esculenta*), rosnička zelená (*Hyla arborea*), kunka červenobruchá (*bombina bombina*), z plazov užovka obojková (*Natrix natrix*), z vtáctva prepelica poľná (*Coturnix coturnix*) alebo strakoš obyčajný (*Lanius collurio*).

Turistika
---------

Oblasťou prechádza okružný náučný chodník Zelendárky z Protivína, žlto značená pešia turistická trasa z Protivína na Velký a Malý Kamýk a cyklistická trasa č.1091. V tejto prírodnej pamiatke sa pri rybníku zvaného Reidov nachádzajú božie muky. V nikách sú zobrazené tieto postavy svätcov: svätý Hubert, svätý Peter, svätý Eligius a Panna Mária. (Rybník Na Rejčavých).

Galéria
-------

* Starý rybníkStarý rybník
* Rybník UchcánekRybník Uchcánek
* Nový rybník u KrčeNový rybník u Krče
* Mlýnský rybník u KrčeMlýnský rybník u Krče
* Kolářů rybníkKolářů rybník
* Rybník SkopecRybník Skopec

Referencie
----------

1. ↑   *Stránky AOPK ČR* [online]. AOPK ČR, [cit. 2016-10-30]. Dostupné online. (po česky)
2. 1 2 3 4 5 6 7 8  Informačné tabule rozmiestnené okolo prírodnej pamiatky
3. ↑  Jiří Hladký. Kapličky na Milevsku a Písecku. 2011

Pozri aj
--------

* Zoznam chránených území v okrese Písek

Iné projekty
------------

Commons
* Spolupracuj na Commons Commons ponúka multimediálne súbory na tému **Zelendárky**

Externé odkazy
--------------

* ONV Písek - Vyhláška o chránených prírodných výtvoroch (po česky)
* Na stránke BioLib.cz (po česky)
* Turistické informačné centrum Písek

### Literatúra

* ALBRECHT, Josef a kolektív. *Chráněná území ČR VIII. - Českobudějovicko*. Praha : Agentúra ochrany prírody a krajiny ČR a EkoCentrum Brno, 2003. 807 s. ISBN 80-86064-65-4. Kapitola Zelendárky, s. 300. (po česky)

Zdroj
-----

*Tento článok je čiastočný alebo úplný preklad článku Zelendárky na českej Wikipédii.*

| * z
* d
* u
Chránené územia v okrese Písek |
| --- |
| Národná prírodná rezervácia | 
* Řežabinec a Řežabinecké tůně

 |
| Prírodné rezervácie | 
* Čertova hora u Vráže
* Dědovické stráně
* Hrby
* Krkavčina
* Výří skály u Oslova
* Žlíbky

 |
| Prírodné pamiatky | 
* Bachmač
* Boukal
* Dehetník
* Dubná
* Kněz u Hrazan
* Kopáčovská
* Kopaniny
* Lom Skalka u Sepekova
* Malý Kosatín
* Michovka
* Myšenecká slunce
* Nerestský lom
* Ražický
* Rukávečská obora
* Skalský
* Smutný
* Sobědražský prales
* V Obouch
* Velký Potočný
* Vystrkov
* Zelendárky

 |
| Prírodné parky | 
* Jistebnická vrchovina
* Písecké hory

 |